Broj: UPI 05/2-02-19-5-226/21 SM

Sarajevo, 18.03.2022. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21) i člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21), rješavajući po zahtjevu stranke HYDRO-METAL d.o.o., Sarajevo, za prethodnu procjenu uticaja na okoliš za projekat – izgradnje stambeno poslovnog objekta (podzemne etaže) u ulici Srđana Aleksića bb, ***d o n o s i***

**RJEŠENJE**

1. **Utvrđuje se da za projekat izgradnje stambeno poslovnog objekta (podzemne etaže) u ulici Srđana Aleksića bb investitora HYDRO-METAL d.o.o., Sarajevo, nije potrebno dalje provođenje procjene uticaja na okoliš putem izrade studije uticaja na okoliš.**
2. **Prethodna tačka 1. ovog dispozitiva odnosi se na projekat – izgradnje stambeno poslovnog objekta (podzemne etaže) u ulici Srđana Aleksića bb, Općina Novi Grad, Sarajevo.**
3. **Podaci o nositelju projekta: HYDRO-METAL d.o.o., Sarajevo.**
4. **Podaci o lokaciji i sažeti opis lokacije projekta: Lokacija stambeno poslovnog objekta (podzemne etaže) je u ulici Srđana Aleksića bb, Općina Novi Grad, Sarajevo, na zemljištu označenom kao k.č. broj dio 3598/1, 3598/4, 3598/5, 3598/6, 3598/7, 3598/9, 3598/10, 3598/11, 3598/12, 3598/13 K.O. Novo Sarajevo IV, po novom premjeru, što odgovara k.č. broj dio 528/47, 528/24, 528/25, 528/26, 528/27, 528/29, 533/15, 533/17, 717/16, 528/15 K.O. Dolac, po starom premjeru.**
5. **Podaci o projektu i sažeti opis projekta: Projekat izgradnje tri podzemne etaže (podzemna garaža) stambeno polsovnog objekta na zemljištu označenom u okviru regulacionog plana „Alipašin most VII“ u ulici Srđana Aleksića bb, Općina Novi Grad, Sarajevo. Navedeni objekt (podzemne garaže) je slobodnostojeći, stalnog karaktera. Objekat je dilatiran, sastoji se od tri dijela, osnovni oblik objekta je „U“, dok se u centralnom dijelu vezuje sa kvadratnom osnovom dodatnog dijela. Spratnost iznosi: -3Po, u kojima su projektovana parking mjesta sa pratećim prostorijama kao što su ostave, elektro prostorije, mašinske, sanitarne i ostale prostorije namjenjene za potrebe objekta.**
6. **Mjere zaštite okoliša :**
7. **U fazi izgradnje: utjecaj je prisutan sa aspekta akumulacije građevinskog i komunalnog otpada, potrebno je voditi računa o propisnom prikupljanju istog. Ukoliko se ukaže potreba za prikupljenjem opasnog otpada, prilikom pripreme podloge za građenje i uklanjanja već postojećih**

**građevina, potrebno je angažovati Operatera, odnosno ovlaštenu firmu za zbrinjavanje otpada. Komunalni otpad koji će se generirati na lokaciji, potrebno je propisno odlagati, razvrstavati i također predati ovlaštenom**

**Operateru. U slučaju kontaminacije zemljišta, prilikom proljevanja motornih ulja iii drugih opasnih materija, kontaminirani dio ukloniti i propisno odložiti, te po završetku građenja rekultivirati. Sve faze rušenja i građenja potrebno je propratiti Planom upravljanja građevinskim otpadom, u kojem će biti navedeno kako i na koji način će se odlagati (deponovati) otpad na gradilištu, definirati vrste otpada, definirati odgovorna osoba koja će voditi propisanu evidenciju o građevinskom otpadu. Za vrijeme gradnje potencijalno je moguća pojava povećane koncentracije čvrstih čestica u zraku (prašine), u tom slučaju je potrebno primjeniti praksu dobrog upravljanja gradilištem kao npr. prskanje vodom određenih površina na kojima je koncentracija prašine intenzivnija. Tokom izradnje objekta će se generirati određene emisije buke i vibracije na predmetnoj lokaciji, bitno je da se u što je većoj mjeri koristi oprema koja generira manji zvučni pritisak na okolinu i vibracije. Bitno je poštovati pravila kućnog mira i reda susjednih objekata, te ograničiti broj radnih sati u skladu sa istim.**

**Tokom građenja strogo voditi računa o obližnjem vodotoku i kontrolirati svaku vrstu ispuštanja otpadnih voda u okoliš. Nakon prestanka građevinskih radova izvršiti ozelenjavanje preostalih dostupnih površina rekultivacijom neinvazivnim autohtonim biljnim vrstama, što je projektom i predviđeno.**

1. **Za vrijeme puštanja u rad podzemne garaže:**

**Planiranom ugradnjom većeg broja ventilacionih odvoda, moguće je spriječiti akumulaciju zagađujućih materija u zatvorenom prostoru. Investitor je dužan poduzeti i poduzimati sve raspoložive tehničke mjere u cilju smanjenja negativnog utjecaja na kvalitet zraka, u smislu da prilikom odabira opreme izabere onu koja najefikasnije dovodi do rezultata. Generiranje izduvnih plinova u podzemnim garažama generalno predstavlja problem ne samo za okolisš, već i za zdravlje ljudi, iz tog razloga potrebno je obratiti pažnju na ovaj segment. Potrebno je da ventilacioni sistem posjeduje ugrađene filtere.**

**Utjecaj na buku (zvučni pritisak) u predmetnoj garaži potječe od motornih vozila i vozača koji upravljaju istim, kao i stanja ili kategorije automobila. Ovaj segment je teško regulirati iz razloga što je individualan i ovisi od antropogenog faktora.**

**Odvodnju oborinske vode moguće je unaprijediti ugradnjom još jednog separatora koji bi imao funkciju pomoćnog separatora u periodu intenzivnijeg oborinskog perioda.**

**Mjera koja bi uveliko smanjila utjecaj toplotnog otoka, u ovom slučaju podezmne garaže kao podzemnog dijela objekta i planiranog nadezmnog dijela objekta, je ozelenjavanje objekta u što većoj mjeri, sistemima zelenih zidova ili zelenih krovova, što bi amortiziralo veliku akumulaciju temperature koja je karakteristična za sve betonske površine. Fasadu je**

**potrebno obojiti u što svjetlije boje kako bi omogućile manju akumulaciju sunčeve energije.**

1. **U slučaju promjene u radu investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe poglavlja IX Zakona o zaštiti okoliša (Procjena utjecaja na okoliš) i Uredbe o projektima za koje je obaezna procjena utjecaja na okoliš i projektima za koje Federalno ministarstvo odlučuje o potrebi procjene utjecaja na okoliš.**
2. **U skladu sa članom 84. Zakona o zaštiti okoliša („Službene novine FBiH“, broj: 15/21) propisane su opšte obaveze operatora u vezi sa zaštitom okoliša, a koji se trebaju ispuniti tokom izgradnje, rada, održavanja i prestanka rada pogona i postrojenja, pri izdavanju drugih neophodnih dozvola, nadležni organi će uzeti u obzir ispunjenje općih obaveza operatera u vezi zaštite okoliša.**
3. **Ovo rješenje prestaje važiti ukoliko se promijene uslovi u skladu s kojima je izdano.**

**OBRAZLOŽENJE**

Podnositelj zahtjeva – pravno lice HYDRO-METAL d.o.o., Sarajevo, obratilo se dana 26.10.2021. godine Federalnom ministarstvu okoliša i turizma sa zahtjevom za prethodnu procjenu utjecaja na okoliš za projekat – izgradnje stambeno poslovnog objekta (podzemne etaže) u ulici Srđana Aleksića bb, Općina Novi Grad, Sarajevo (izrađivač zahtjeva Dvokut pro d.o.o., Sarajevo). Zahtjev je predat u formi koju nalaže Uredba na obrascu iz Priloga III. Uredbe.

Pravni osnov za vođenje postupka prethodne procjene uticaja na okoliš su odredbe člana 65., 68. i 71. Zakona o zaštiti okoliša i član 7. stav (1) tačka a) Uredbe. Naime, za projekte sadržane u Prilogu II. Projekti za koje Federalno ministarstvo odlučuje o potrebi provođenja procjene uticaja na okoliš, poglavlje 10. Infrastrukturni projekti, pod c) Nadzemna ili podzemna parkirališta za automobile, Federalno ministarstvo okoliša i turizma provodi postupak prethodne procjene u kojem će odlučiti o potrebi daljeg provođenja procjene uticaja na okoliš putem izrade Studije.

Nakon uvida u dostavljeni zahtjev i priloženu dokumentaciju, utvrđeno je da je podnositelj Zahtjeva dostavio:

1. Zahtjev za prethodnu procjenu utjecaja na okoliš u formi obrasca iz Priloga III. Uredbe o o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21)
2. Nacrt projekta (Idejni Projekat)
3. Izvod iz prostorno-planskog akta - Izvod iz izmjena i dopuna Regulacionog plana „Alipašin most VII“, broj: 02/04-23-866/19 od 23.07.2019. godine – Općina Novi grad Sarajevo.
4. Dokaz o vlasništvu nad zemljištem i/ili objektom - Kopija katastarskog plana Općine Novi grad Sarajevo UR Broj: 02/04-26-12478/2021-2 od 05.07.2021. godine
5. Netehnički rezime informacija iz tačaka A., B., i C (Prilog III)
6. Informacije o mogućim poteškoćama na koje je naišao podnositelj zahtjeva pri prikupljanju podataka
7. Potvrda o uplaćenoj Federalnoj administrativnoj taksi uplaćenoj na ime Budžeta FBiH u iznosu od 250, 00 KM od 05.10.2021. godine
8. Referentni popis u kojem se navode izvori korišteni za opise i procjene uključene u zahtjev za prethodnu procjenu utjecaja na okoliš
9. Izjava o istinitosti, tačnosti i potpunosti podataka sadržanih u zahtjevu (Prilog V) potpisana od odgovornog lica podnosioca zahtjeva (investitora) i ovjerena kod općinskog organa ili notara.

Razmatrajući podneseni zahtjev i uvidom u priloženu dokumentaciju, kao i potpisanu izjavu iz člana 6. stav (4), utvrđeno je da je zahtjev podnešen na propisanom obrascu iz Priloga III. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21) i da sadrži sve potrebne elemente propisane članom 69. stav (2) Zakona o zaštiti okoliša („Službene novine Federacije BiH“, broj 15/21).

U dostavljenoj dokumentaciji (Zahtjevu za prethodnu procjenu uticaja na okoliš od oktobra 2021. godine, izvršilac: DVOKUT PRO) nevedeno je, u bitnom, sljedeće: lzvod broj 02/04-23-866/19 od 23.07.2019. kojim se potvrđuje da je temeljem uvida u Prostorni plan Kantona Sarajevo za period 2003.-2023. godine ("Sluzbene novine Kantona Sarajevo", broj 26/06, 4/11 i 22/17) konstatovano da se sve predmetne zemljišne parcele označene kao k.č.br. 3598/1; 3598/4; 3598/5; 3598/6; 398/7; 3598/9; 3598/10; 3598/11; 3598/12; 3598/13 K.O. Novo Sarajevo IV (prema novom premjeru) nalaze u urbanom području Sarajeva, u zoni planiranog građevinskog zemljišta - stambeno poslovna zona/ zona kolektivnog stanovanja. Predmetni lokalitet nalazi se u obuhvatu prostorne cjeline: lzmjene i dopune Reguacionog plana ,,Alipašin most VII" ("Službene novine Kantona Sarajevo", broj 26/06, 4/11). Lokacija nije ni pod jednim režimom zaštite (prirodne ili kulturno – historijske baštine), te nije namijenjena razvoju neke druge djelatnosti. Projekat je planiran u urbanom podrucju, stambeno poslovnoj zoni. lzgradnja podzemne garaže, kako je već navedeno, planirana je na području na kojem su već postojali objekti. U periodu rada fabrike koja se nalazila na spomenutom prostoru već tada je došlo do degradacije staništa. Prirodni resursi (biljni i životinjski diverzitet, vodena tijela, šumski resursi) ostaju u obimu kao i do sada. Tokom izgradnje doći ce do vanjskog uređenja ukrugu objekta, što bi moglo dovesti do regeneracije određenih zemljanih površina, te ozeljenjavanje istih.

Investitor je dana 22.11. 2021. godine dostavio dopunu dokumentacije broj: 22/21 DO i to Urbanističku saglasnost Općine Novi grad Sarajevo broj: 02/04-19-6934/21 AD od 26.10.2021 godine.

Dana 15.12.2021. godine investitor se obratio ovom federalnom ministarstvu sa Urgencijom za pokretanje postupka po njihovom Zahtjevu od 26.10.2021. godine.

Dana 23.12.2021. godine investitor se ponovo obraća ovom federalnom ministarstvu sa dopunom dokumentacije broj: 23/21 DO kojom dostavlja po drugi put Urbanističku saglasnost Općine Novi grad Sarajevo broj: 02/04-19-6934/21 AD od 26.10.2021 godine.

Investitor dana 24.12.2021. godine dostavlja dopunu dokumentacije broj: 24/21 DO kojom dostavlja Idejni projekat stambeno poslovnog objekta „Hydro-Metal Otoka“.

Postupajući po podnesenom zahtjevu i njegovim dopunama, Federalno ministarstvo okoliša i turizma je provelo sve aktivnosti utvrđene u članu 70. st. (1) i (2) Zakona, tako što je aktom broj: UPI 05/2-02-19-5-226/21 od 10.01.2022. godine zatražio mišljenja sljedećih nadležnih organa:

1. Ministarstvo komunalne privrede, infrastrukture, prostornog uređenja i zaštite okoliša Kantona Sarajevo
2. Općina Novi Grad Sarajevo - Služba za urbanizam,stambene, imovinsko-pravne, geodetske poslove i katastar nekretnina - Služba za investicije i komunalne poslove (zaštita okoliša)
3. Federalno ministarstvo kulture i sporta, Zavod za zaštitu spomenika i
4. Federalno ministarstvo zdravstva.

Pored toga, navedenim subjektima i svoj drugoj zainteresiranoj javnosti osiguran je besplatan uvid u dokumentaciju priloženu uz taj zahtjev postavljanjem zahtjeva na web stranicu Federalnog ministarstva okoliša i turizma, dana 10.01 2022. U tom cilju osigurano je da navedeni subjekti dostave svoja mišljenja Ministarstvu u roku od 30 (trideset) dana od dana prijema kopije zahtjeva.

U zakonom određenom roku, Federalno ministarstvo okoliša i turizma je primilo mišljenja sljedećih organa:

1. Ministarstvo komunalne privrede, infrastrukture, prostornog uređenja i zaštite okoliša Kantona Sarajevo broj: 05-19-1063-2/22 od 02.02.2022. godine

Federalno ministarstvo okoliša i turizma je zaprimilo mišljenja sljedećih organa, nakon zakonski propisanog roka od 30 dana:

1. Federalno ministarstvo kulture i sporta, Zavod za zaštitu spomenika, broj: 01/07-364-1/22 od 03.02.2022. godine , zaprimljeno 14.02.2022. godine,
2. Udruženje Aarhus centra u BiH broj: 02-69/22 od 09.02.2022. godine, zaprimljeno 21.02.2022. godine
3. Federalno ministarstvo zdravstva broj: 03-33-0218-1/22 od 18.02.2022. godine, zaprimljeno 22.02.2022. godine.

Dana 03.03.2022. godine Federalno ministarstvo okoliša I turizma se obratilo Federalnom ministarstvu prostornog uređenja sa molbom za tumačenje definicija navedenih u primjedbama I komentarima Ministarstva komunalne privrede, infrastrukture, prostornog uređenja, građenja I zaštite okoliša Kantona Sarajevo. Federalno ministarstvo prostornog uređenja je dostavilo odgovor pod brojem 03-19-2-266/22 od 07.03.2022. godine, koji je uz obrazloženje broj: D-074-L1/22 izrađivača prethodne procjene utjecaja na okoliš DVOKUT PRO, dostavljen Ministarstvu komunalne privrede, infrastrukture, prostornog uređenja, građenja I zaštite okoliša Kantona Sarajevo.

Nacrt rješenja o prethodnoj procjeni uticaja na okoliš za projekat - izgradnje stambeno poslovnog objekta (podzemne etaže) u ulici Srđana Aleksića bb - nije potrebno dalje provođenje procjene uticaja na okoliš putem izrade studije uticaja na okoliš, investitora HYDRO-METAL d.o.o., Sarajevo, je podignuto na web stranicu Federalnog ministarstva okoliša I turizma dana 18.03.2022. godine gdje se daje javnosti rok od 8 dana za dostavu mišljenja sugestija I primjedbi.

**Razlozi zbog kojih nije potrebno dalje provoditi postupak procjene uticaja na okoliš su sljedeći:** Nakon provedenog navedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev, kao i mišljenja subjekata koja su dostavljena Ministarstvu prema članu 70. stav (3) Zakona. Na to činjenično stanje i dokaze, primijenjena je ček lista iz člana 6. stav (5) Uredbe, pa je utvrđeno da u ovom slučaju nije potrebno dalje provođenje procjene uticaja na okoliš za projekat u dispozitivu ovog rješenja putem izrade studije uticaja na okoliš.

**Izrada studije nije potrebna iz razloga što obzirom na lokaciju projekta, obilježja i moguće uticaje projekta**, a koji su sadržani u zahtjevu dostavljenom na propisanom obrascu, potom uzimajući u obzir kriterije iz Priloga IV. Uredbe, te uzimajući u obzir zaprimljena mišljenja javnosti i nadležnih organa, ovo Ministarstvo smatra da uz primjenu postojećih relevantnih propisa iz područja zaštite okoliša, te primjenom mjera navedenih u poglavlju C1.8. Zahtjeva za prethodnu procjenu od novembra 2021. godine (mjere su date na stranicama od 28, 29 i 30 zahtjeva), **predmetni projekat neće imati značajan uticaj na okoliš**.

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, te zbog toga nije potrebno provoditi postupak procjene uticaj na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o

prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Polazeći od izloženog činjeničnog stanja i izvršene ocjene izvedenih dokaza, a na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu.

**Uputa o pravnom lijeku:** Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili prepisu.

**M I N I S T R I C A**

**dr. Edita Đapo**

**Dostavljeno:**

1. HYDRO-METAL d.o.o., Sarajevo
2. Ministarstvo komunalne privrede, infrastrukture, prostornog uređenja i zaštite okoliša Kantona Sarajevo
3. Općina Novi Grad Sarajevo - Služba za urbanizam,stambene, imovinsko-pravne, geodetske poslove i katastar nekretnina - Služba za investicije i komunalne poslove (zaštita okoliša)
4. Federalno ministarstvo kulture i sporta, Zavod za zaštitu spomenika

Obala Maka Dizdara 2, 71000 Sarajevo

1. Federalno ministarstvo zdravstva

Titova 9, 71000 Sarajevo

1. Federalna uprava za inspekcijske poslove

Fehima ef. Čurčića 6, 71000 Sarajevo

1. Sektor okolišnih dozvola
2. Arhiva